Big Energy

Big Energy הוא שיר של הראפרית האמריקאית לאטו. השיר יצא לאור באמצעות סטרים-קאט ו-RCA רקורדס ב-24 בספטמבר 2021,<ref name="essence"></ref> כסינגל המוביל מתוך אלבום האולפן השני של לאטו, 777 (2022).

רמיקס לשיר ביחד עם מריה קארי בהשתתפות די ג'יי חאלד יצא לאור ב-28 במרץ 2022.

==רקע והוצאה==
השיר נכתב על ידי לאטו, A1 LaFlare, ג'וקז לואו, רנדל האמרס, ת'רון תומאס, ד"ר לוק וואן אוליבר, כששני האחרונים אחראים על ההפקה. גם כותבי השיר "Genius of Love" של טום טום קלאב קיבלו קרדיט כתיבה בשיר בעקבות דגימה.

השיר הוצג בבכורה לראשונה בטקס פרסי הווידאו קליפים של MTV לשנת 2021, שם לאטו ביצעה שלושה שירים לאורך המופע.<ref></ref> לאטו הופיעה עם השיר גם בטקס פרסי ההיפ הופ של ה-BET לשנת 2021<ref></ref> ובתוכנית הלייט-נייט לייט נייט עם סת' מאירס.<ref></ref> באפריל 2022 ביצעה מחרוזת של "Big Energy" ו-"Sunshine" בטונייט שואו עם ג'ימי פאלון.<ref></ref>

ב-25 במרץ 2022, הכריזה לאטו על רמיקס לשיר ביחד עם מריה קארי ודי ג'יי חאלד, שיצא לאור כשלושה ימים לאחר מכן.<ref name="billboard"></ref>

==הצלחה מסחרית==
השיר נכנס למקום ה-88 במצעד הבילבורד הוט 100 בארצות הברית, בשבוע של 24 בנובמבר 2021, והפך לשיר המצליח ביותר של לאטו במצעדים מאז "Bitch from da Souf", שהגיע למקום ה-95 ב-2020. בעקבות צאתו של הרמיקס, הגיע השיר למקום השלישי בשבוע ה-23 שלו במצעד, והפך לשירה הראשון של לאטו בעשירייה הפותחת, וכן לשיר הסולו המצליח ביותר של ראפרית מאז "Up" של קארדי בי ממרץ 2021.<ref></ref><ref name="Hot 100"></ref> השיר בילה ארבעה שבועות בחמישייה הראשונה. במצעד שירי ה-R&B/היפ-הופ ומצעד שירי הראפ, הגיע השיר למקום הראשון.<ref></ref>

הרמיקס של השיר הגיע למקום הראשון במצעד השירים הדיגיטליים ולמקום ה-21 במצעד הסינגלים הבריטי.<ref></ref><ref></ref>

==מחלוקת==
באוקטובר 2022 הראפרית ניקי מינאז' ביקרה את האקדמיה להקלטות ואת לאטו על גך ששירה של מינאז' "Super Freaky Girl" הוגש לקטגוריות הפופ ולא לקטגוריות הראפ בטקס פרסי גראמי ה-65.<ref></ref> להגנתה, מינאז' הסבירה את הבלבול בהגדרת סוגתו המוזיקלית של "Big Energy", באומרה: "אם 'Super Freaky Girl' הוא שיר פופ, איזה מן שיר הוא 'Big Energy'. מאיזו סוגה 'Big Energy'?".<ref></ref> בעקבות זאת, החלה מלחמת טוויטר בינה ובין מינאז', תוך שקראו אחת לשנייה "קארן" ו"בריונית בת 40".<ref></ref>

==וידאו קליפ==
הווידאו קליפ בוים על ידי Arrad ופורסם לצד הסינגל. לטענת קומפלקס, הקליפ "מתבסס על נושא המקריות", מכיוון שהשחקן הראשי בקליפ מהמר בלוטו, בעוד לאטו רוקדת ושרה על רקע קזינו, והאיש נפגע על ידי "מה שנראה כמו החץ של קופידון".<ref></ref> הקונספט נובע ממשחק מילים עם שמה של לאטו והמילה לוטו (lotto).<ref></ref> הקליפ מציג סצנה של לאטו לבושה בתחפושת בצבעי פרת משה רבינו, המיוצגות בעטיפת הסינגל.

==מיקומי שיא==

=== מצעדי סוף שנה ===

===רמיקס===

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! ניו זילנד (RMNZ)
| פלטינה
| 30,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי מריה קארי
קטגוריה:שירי די ג'יי חאלד
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שהופקו על ידי ד"ר לוק
קטגוריה:שירים עם נושאים פמיניסטיים
קטגוריה:שירי מוזיקת טראפ
קטגוריה:שירי פאנק (Funk) אמריקאיים
קטגוריה:שירי כסף בממלכה המאוחדת
קטגוריה:שירי פלטינה בניו זילנד
קטגוריה:שירי פלטינה כפולה באוסטרליה
קטגוריה:שירי פלטינה כפולה בארצות הברית
קטגוריה:סינגלים בהוצאת RCA רקורדס